Jankovce

Jankovce sú obec na Slovensku v okrese Humenné.

Obec leží v južnej časti Nízkych Beskýd v doline potoka Oľky, na severovýchod od Humenného. Prvá písomná zmienka o obci je z roku 1543. Od stredoveku patrila humenskému panstvu, neskôr Almášiovcom a Lukovcsovcom. V roku 1715 bolo v obci 16 obývaných poddanských domácností. Počas prvého sčítania ľudu, v roku 1787 mala obec 38 domov a 301 obyvateľov, v roku 1828 v nej bolo 31 domov a 225 obyvateľov. V roku 1900 žilo v obci 215 ľudí. Obyvatelia sa v minulosti zaoberali tradičným poľnohospodárstvom. Do roku 1918 obec administratívne patrila do Zemplínskej stolice. Prvá fara bola postavená podžupanom Zemplínskej župy Jánom Okoličánym v roku 1735.

Obec bola v novembri 1944 vypálená počas povstaleckých bojov, nemeckými vojakmi. Zhoreli všetky domy okrem 3 troch murovaných domov a kostola.

Referencie

Iné projekty

Externé odkazy 
 

 
Obce okresu Humenné
Obce vypálené počas druhej svetovej vojny na Slovensku